b'\n_START_ARTICLE_\nKolonitidens Amerika\n_START_PARAGRAPH_\nKolonitidens Amerika (1497\xe2\x80\x931776) blev defineret af p\xc3\xa5g\xc3\xa5ende kampe med de indf\xc3\xb8dte amerikanerne, en alvorlig arbejdermangel som f\xc3\xb8rte til former for ufrivilligt arbejde som slaveri og kontraktf\xc3\xa6stede tjenere, og en britisk politik af gunstig ligegyldighed, som tillod en udvikling af en amerikansk \xc3\xa5nd og kultur, der var forskellig fra dens europ\xc3\xa6iske grundl\xc3\xa6ggeres.\n_START_SECTION_\nKoloniseringen\n_START_PARAGRAPH_\nEngland, Frankrig og Nederlandene begyndte at kolonisere Nordamerika sent i det 16. \xc3\xa5rhundrede. De f\xc3\xb8rste fors\xc3\xb8g mislykkedes, men vellykkede kolonier blev snart etableret. Kolonistene som kom til den nye verden var p\xc3\xa5 ingen m\xc3\xa5de en homogen blanding, men mere en stor variation af forskellige sociale og religi\xc3\xb8se grupper som slog sig ned i forskellige dele af landet langs kysten. Kv\xc3\xa6kerne i Pennsylvania, puritanere i New England, de guldt\xc3\xb8rstige bos\xc3\xa6ttere i Jamestown og straffefangerne i Georgia kom til det nye kontinent af vidt forskellige \xc3\xa5rsager, og de skabte kolonier med liges\xc3\xa5 forskellige sociale, religi\xc3\xb8se, politiske og \xc3\xb8konomiske strukturer. I samme periode etablerede Frankrig sit eget koloniomr\xc3\xa5de i Nordamerika, Ny Frankrig, der strakte sig over et st\xc3\xb8rre territorium end det engelske, men som samtidigt var tyndere befolket.\n_START_SECTION_\nRegionerne\n_START_PARAGRAPH_\nFor at opsummere udviklingsomr\xc3\xa5derne i kolonitidens Amerika, anerkender historikerne fire regioner i det, der senere blev det \xc3\xb8stlige USA. Listet fra nord til syd, var det New England, de midterste kolonier, Chesapeake Bay og de sydlige kolonier. Nogle historikere medregner en femte region, gr\xc3\xa6nseomr\xc3\xa5derne, som havde visse forenende s\xc3\xa6rtr\xc3\xa6k uanset hvilken koloni de udsprang fra.\n_START_SECTION_\nKrigene\n_START_PARAGRAPH_\nDen franske og indianske krig i 1754\xe2\x80\x9363 f\xc3\xb8rte kolonierne t\xc3\xa6ttere sammen, unge m\xc3\xa6nd blev sendt ud for at k\xc3\xa6mpe og traf andre m\xc3\xa6nd fra andre kolonier. De kom fra forskellige baggrunde, men s\xc3\xa5 ogs\xc3\xa5 ligheder. Krigen gav kolonisterne opl\xc3\xa6ring i krigsf\xc3\xb8ring, blandt andet officeren George Washington, og efter krigen fors\xc3\xb8gte England at g\xc3\xb8re sig g\xc3\xa6ldende i regionen, efter at de tidligere havde ladet koloniene k\xc3\xb8re sit eget l\xc3\xb8b. Dette f\xc3\xb8rte koloniene endnu t\xc3\xa6ttere sammen og de kom p\xc3\xa5 kant med den britiske regeringen i sager som skatteudskrivning og repr\xc3\xa6sentation.'